<http://www.uvzsr.sk/index.php?option=com_content&view=article&id=4328:uvz-sr-pristupujeme-knaliemu-vyraznemu-uvoovaniu-opatreni&catid=250:koronavirus-2019-ncov&Itemid=153>

**Pondelok, 01 Jún 2020 20:05**

|  |  |  |
| --- | --- | --- |
| ÚVZ SR: Pristupujeme k ďalšiemu výraznému uvoľňovaniu opatrení | [Tlačiť](http://www.uvzsr.sk/index.php?view=article&catid=250%3Akoronavirus-2019-ncov&id=4328%3Auvz-sr-pristupujeme-knaliemu-vyraznemu-uvoovaniu-opatreni&tmpl=component&print=1&layout=default&page=&option=com_content&Itemid=153) | [E-mail](http://www.uvzsr.sk/index.php?option=com_mailto&tmpl=component&link=3f63194d7498c8828ff9a28243e457a159265645) |

|  |
| --- |
| Pondelok, 01 Jún 2020 20:05 |
| Vzhľadom k pretrvávajúcej priaznivej epidemiologickej situácii pristupujeme k ďalšiemu výraznému uvoľňovaniu opatrení, ktoré boli zavedené pre epidémiu ochorenia COVID-19.  **Hranice**  Na územie Slovenskej republiky môžu od utorka 2.6.2020 od 7:00 **bez povinnosti domácej a štátnej karantény** a bez preukázania sa negatívnym testom, prísť na najviac 48 hodín aj osoby, ktoré sa na území ČR, respektíve Maďarsku zdržiavajú a nemajú tam trvalý či prechodný pobyt. Je však potrebné, aby sa na hranici preukázali najmenej dvoma hodnovernými dokladmi (napr. preukaz o zdravotnom poistení, nájomná zmluva, pracovná zmluva, dohoda o vykonaní práce, potvrdenie od zamestnávateľa, list vlastníctva k nehnuteľnosti určenej na bývanie, živnostenský list, potvrdenie o platbe inkasa, potvrdenie o zriadení účtu v banke, poistná zmluva). Tento režim bude platiť iba na hraničných priechodoch medzi SR a ČR, resp. Maďarskom.  Od 2.6.2020 od 7:00 budú môcť Slovenskom bez zastavenia prejsť aj občania štátov Európskej únie, ktorí sa vracajú do krajiny, v ktorej majú občianstvo. O výnimku pre tranzit nemusia žiadať ministerstvo vnútra, ako to bolo doteraz. Povinnosť žiadať o výnimku ministerstvo vnútra však ostáva občanom krajín EÚ, ktorí cestujú do krajiny, kde nemajú občianstvo, len trvalý alebo prechodný pobyt. V oboch prípadoch musia opustiť územie SR do 8 hodín, môžu sa zastaviť na nevyhnutné dočerpanie pohonných látok.  Od stredy 3. júna:  **Rúška**  Pravidlá povinného nosenia rúšok v exteriéri sa zmierňujú, predpísaná vzdialenosť od cudzích osôb **sa skracuje z piatich na 2 metre**. Mať nasadené rúško na tvári je naďalej povinné v interiéroch a na hromadných podujatiach.  **Hromadné podujatia**  Od stredy bude povolené organizovať **športové súťažné podujatia**. Budú sa ich môcť zúčastniť aj diváci, za jasne stanovených podmienok.  V **prevádzkach divadelných, filmových, hudobných a iných umeleckých predstavení** bude zrušená povinná vzdialenosť 2 metre od seba, nahradí ju **šachovnicové sedenie**. Taktiež sa ruší povinnosť pre umelcov mať potvrdenie o negatívnom teste na COVID-19.  Maximálny počet účastníkov sa výhľadovo bude meniť. Od 10. 6. by to malo byť najviac 500 osôb, od 1. júla až do konca tohto roka do 1000 osôb.  **Obchody a služby**  Od stredy 3. júna sa **ruší vyhradený čas v obchodoch pre seniorov** nad 65 rokov. Povinné **sanitárne dni v nedeľu ostávajú pre maloobchodné prevádzky v platnosti**.  Po novom nebude môcť maximálny počet zákazníkov v prevádzke presiahnuť **limit 1 osoba na 10 metrov štvorcových** z plochy určenej pre zákazníkov. Stále ostávajú v platnosti alternatívne podmienky, a to dodržanie dvojmetrového odstupu zákazníkov od seba, resp. v prípade zariadení verejného stravovania dvojmetrová vzdialenosť stolov od seba.  **V zariadeniach verejného stravovania sa** **ruší obmedzenie počtu ľudí sediacich pri jednom stole**. Taktiež budú môcť zariadenia verejného stravovania mať **otvorené aj po 22:00**, je však potrebné riadiť sa platným všeobecne záväzným nariadením obce.  **Hotely** už nebudú musieť dodržiavať 24-hodinový časový odstup medzi ubytovaním klientov do tej istej izby. Zároveň sa zruší podmienka pre izbu mať vlastné sociálne zariadenie.  Od stredy sa budú môcť **otvoriť aj vnútorné športoviská pre verejnosť**, prírodné aj umelé kúpaliská, wellness centrá vrátane centier v hoteloch, vnútorné priestory ZOO a botanických záhrad, prírodné liečebné kúpele pre všetkých, ostatné doteraz zatvorené prevádzky zariadení starostlivosti o ľudské telo (kryokomory, hydromasáže, soľné jaskyne a podobne), ako aj kasína.  **V taxíkoch** bude už môcť byť zapnutá klimatizácia aj pre zákazníka. Ruší sa aj povinná 15-minútová prestávka medzi jazdami. Naďalej sa bude vyžadovať dezinfekcia priestorov vozidla.  Otvoriť sa budú môcť **denné stacionáre** pre osoby do 62 rokov. Postupne sa bude uvoľňovať aj prijímanie nových klientov do zariadení sociálnych služieb. V ďalších týždňoch by sa mali povoliť aj návštevy klientov v zariadeniach sociálnych služieb.  **Letné tábory**  Organizovanie zotavovacích podujatí cez leto bude povolené. Maximálny počet účastníkov (deti, vedúci, zdravotníci, inštruktori,  personál kuchyne, personál zaisťujúce upratovanie a pod.) zotavovacieho podujatia bude stanovený v súlade s platnými opatreniami . Konanie putovných táborov v súčasnej epidemiologickej situácii je neaktuálne.  Vyššie uvedené informácie odzneli na tlačovej konferencii, na ktorej sa zúčastnili predseda vlády SR Igor Matovič, prof. MUDr. Zuzana Krištúfková, PhD., MPH, prezidentka Slovenskej epidemiologickej a vakcinologickej spoločnosti, a  prof. MUDr. Jozef Šuvada, PhD., MPH, z národného krízového klinického tímu.  **Úrad verejného zdravotníctva SR aktuálne pracuje na bližšej špecifikácii opatrení, s ich definitívnym znením bude verejnosť oboznámená.** |